Kultuuriminister Laine Jänese sõnul teeb seadusemuudatus mälestise korrastamise omanikule mõistlikumaks ja edaspidi ei ole vaja objekti korrastamiseks enam taotleda luba Muinsuskaitseametist. "Samuti ei ole vaja koostada  remontimiseks eritingimusi, eritingimustele vastavat projekti, mistõttu elementaarseks hoolduseks ja remondiks ei ole vajadust teha suuremahulisi kulutusi projektdokumentatsioonide vormistamiseks," selgitas minister. Mälestisel võib nimetatud töid teha omanik või valdaja ise või ehitusettevõtja.